Joniškėlio Švč. Trejybės bažnyčia

Joniškėlio Švč. Trejybės bažnyčia – bažnyčia, stovinti Joniškėlyje, 1,5 km į šiaurę nuo kelio , dešiniajame Mažupės (dešinysis Mūšos intakas) krante. Architektūros paminklas Nr. 1525.

 Istorija 

Apie 1684 m. kapinėse pastatyta medinė koplyčia. 1752 m. įsteigta parapija. Bažnyčia turėjo jurisdiką miestelyje. 1792 m. į bažnyčią trenkė žaibas, ji sudegė.

Joniškėlio dvaro dvarininko Ignoto Karpio rūpesčiu 1790–1792 m. pastatyta dabartinė mūrinė bažnyčia.Joniškėlio Švč. Trejybės bažnyčia pasvalia.lt Prie buvusios senosios bažnyčios pastatyta klebonija. Vikaras Stanislovas Parkovskis 1803 m. pastatė 5 registrų vargonus. Jie 1828 m. klebono Kibaro iniciatyva padidinti iki 12 registrų. Ignotas Karpis 1808 m. įkūrė parapinę mokyklą. Eustachas Karpis 1820 m. savo lėšomis pastatė medinę prieglaudą. Jos išlaikymui įkurta Labdarių draugija. 

1940 m. klebono Juozapo Liubšio rūpesčiu įsteigta altarija. Po Antrojo pasaulinio karo bažnyčia suremontuota.

2021 m. didžiausias bažnyčios varpas „Baltramiejus“, 1925 m. išlietas Kaune, sugrąžintas varpinės bokštą.Joniškėlio „Baltramiejus“ grįžo į varpinės bokštą joniskelis.lt

 Architektūra 

Bažnyčia klasicistinė, stačiakampio plano (37×17 m), su apside, barokiniu bokštu. Vidus 3 navų, atskirtų pilioriais, dengtų skliautais. Yra 6 altoriai. Šventoriaus tvora tinkuoto mūro ir metalinė. Jame palaidotas Joniškėlio klebonas Bronislovas Jareckas (1908–1980) ir altarista Aleksandras Vytautas Masys (1911–1989). Bažnyčios fundatorių giminė laidota Joniškėlio kapinių koplyčioje.

 Galerija 

 Šaltiniai 

 Nuorodos 

 Vyskupijos informacija
 Parapijos puslapis 

Kategorija:Pasvalio rajono bažnyčios
Kategorija:Joniškėlis
Kategorija:Lietuvos kultūros vertybės: bažnyčios